શરદ વ્યાસ આપણા રંગમંચના એક જાણીતા અભિનેતા. સવારે ૧૧ વાગ્યાનો સુમાર. એમના પર એક નાટ્યકારનો ફોન આવે છે–“સદુ, આપણે ખલાસ થઈ ગયા.”શરદભાઈ પૂછે છે‌- “શું થયું?” કહે:”તને ખબર નથી?”કહ્યું:-‘ના’.પછી સામેથી જવાબ મળ્યો કે: ‘કાલે ગોડાઉનમાં આગ લાગી અને આપણા નાટ્યસંપદાનું બધું જ, લગભગ ૧૦ થી ૧૨ લાખ રૂપિયાનો સામાન બળીને ખાક થઈ ગયો. બે ડબલ રિવોલ્વિંગ સેટ્સ–બધા જ કૉસ્ચ્યુમ, નાટકની પ્રોપર્ટી બધું જ બળી ગયું. અને કોઈ જ વીમો નથી.”